ΜΙΑ ΣΕΙΡΑ ΤΟΥ NETFLIX
Ο δρόμος προς τα σκαλιά της εκκλησίας
ίσως να είναι κι ο πιο μακρύς
που διαβαίνει κάθε νεαρή.
Δεν καλύπτει μόνο το μήκος της εκκλησίας,
αλλά αναρίθμητες πίστες για χορό
και ελικοειδή μονοπάτια για κάθε απογευματινό περίπατο.
Ως εκ θαύματος, λοιπόν, τα πόδια δεν κουράζονται
ή, Θεός φυλάξοι, δεν σκοντάφτουν
υπό τα βλέμματα όλων αυτών
που παρακολουθούν στενά.
Πετάει;
-Μερικώς, Μεγαλειοτάτη. -Τι απάντηση είναι αυτή;
Δεν ανυψώνεται, αλλά, αν θέλετε,
μπορώ να το βάλω ψηλά και να το αφήσω να γλιστρήσει.
Μόνο αν το ακολουθήσεις.
Τα πυροτεχνήματα είναι έτοιμα.
Έχουν προγραμματιστεί να εκτοξευτούν με το "Ναι" του ζεύγους.
Ό,τι κι αν σχεδίασες δεν αρκεί, Μπρίμσλεϊ.
Να είναι πιο μεγάλα, πιο εκτενή, πιο λαμπρά.
Οι καλεσμένοι πρέπει να μαγευτούν.
Ζήτησα να αποκλειστεί η πτέρυγα του Μεγαλειότατου.
Δεν επιθυμώ να χάσει κανείς τον δρόμο του και να καταλήξει κάπου…
περίεργα.
Φυσικά. Ωστόσο, σας διαβεβαιώ
ότι ο Μεγαλειότατος ξύπνησε κεφάτος.
Και το άλλο μας μεγάλο σχέδιο;
-Όλα έτοιμα; -Μάλιστα.
Κάθε νεαρή που υποψιαζόμαστε ότι είναι η Γουίσλνταουν
θα παρακολουθείται από έναν υπηρέτη.
Δεν αρκεί αυτό.
Πρέπει να την παγιδέψουμε.
Ίσως να διαδώσεις ψευδείς φήμες.
Όταν γράψει γι' αυτές η Γουίσλνταουν, θα εντοπίσουμε την προέλευση.
-Μεγαλοφυής ιδέα. -Ναι, γι' αυτό τη σκέφτηκα εγώ.
Η συγγραφέας νομίζει ότι μας ξεγέλασε καταγράφοντας τις παράνομες κατασκοπίες.
Κανείς δεν έχει πιο κοφτερό μάτι στην καλή κοινωνία από μένα.
Ηρέμησε, αδερφούλα. Μην κουνιέσαι.
Είναι όλα πολύ περίεργα.
Όλα τα αύριο της ζωής μου
με οδήγησαν σ' αυτό εδώ.
Για την αυριανή μέρα προετοιμαζόσουν μια ζωή, καλή μου. Είσαι έτοιμη.
Έτσι πίστευα, αλλά τώρα που ο υποκόμης επέσπευσε τα πράγματα…
Άρχισες να αμφιβάλλεις;
Η επίσπευση του γάμου μαρτυρά αληθινά αισθήματα, μα…
Να, με αναστάτωσε κιόλας.
Να είσαι σίγουρη, ο υποκόμης σε λατρεύει.
Σε κόρταρε συστηματικά
και ξεκαθάρισε τις προθέσεις του επί τη εμφανίσει μας.
Γουλιά γουλιά πίνεται.
Δεν τα έμαθες; Ο υποκόμης τα κάνει όλα βεβιασμένα.
Τον γάμο, το ποτό.
Ελπίζω να το κόψει πριν τον μήνα του μέλιτος.
Πάντα τόσο χυδαίος ήσουν
ή ξεκούτιανες κοιτώντας γυμνά μοντέλα όλη μέρα;
Ένα πρέπει να επιλέξει;
Τα προνόμια των μη πρωτότοκων.
Μπορείτε να επιλέξετε τα πάθη, τις περιπέτειές σας,
ενώ εγώ πρέπει να εκπληρώσω το…
Αδερφέ μου, μόλις παντρευτείς,
θα εκπληρωθεί το χρέος σου, για να πάψεις να μας το θυμίζεις;
Χρέος μου είναι και να θυμίζω, οπότε όχι.
Θέλω όταν με κοιτάζει να νιώθω σίγουρη ότι μ' αγαπά αληθινά.
Μάλιστα, φοβάμαι ότι δεν με κοιτά αρκετά συχνά.
Τα βλέμματα είναι δυνατά, μα είναι και φευγαλέα.
Επίδειξη πάθους και τίποτε άλλο.
Δηλαδή, είναι λίγο το πάθος του για μένα;
Όχι βέβαια. Αυτό που εννοώ είναι
ότι η αληθινή αγάπη είναι άλλο πράγμα.
Είναι όταν σιωπά ο υπόλοιπος κόσμος.
Δεν είναι ματιές που διασταυρώνονται, είναι ψυχές που χορεύουν.
Άνετα η μία με την άλλη.
Κάνουν χώρο η μία για την άλλη,
ώσπου να μην έχουν πού αλλού να κρυφτούν.
Μην ανησυχείς.
Πολλά θα παραμείνουν ίδια,
εκτός απ' το ότι θα έχω επιτέλους την υποκόμισσά μου, ως απαιτείται.
Πράγματι. Δεν θα αλλάξουν πολλά.
Μα σύντομα θα έχουμε έναν μικρούλη Άντονι
που θα μας δηλώνει τα μικροσκοπικά του χρέη, αναμφίβολα.
Ναι, θα 'ναι κι αυτός τύραννος.
Δεν λένε επίσης
ότι αν αλειφθεί σε άγαμο, ο κουρκουμάς βοηθά να βρεθεί αξιόλογος σύντροφος
που κάνει επίσης τον κόσμο να σιωπά;
-Εντουίνα… -Ηρέμησε.
Σειρά σου να μείνεις ακίνητη.
Μια πρόποση!
Σε τι άλλο; Στο μέλλον.
Στη… Για να δούμε…
Στην αδερφή.
Στην αδερφή;
Τη φύλακα.
Αναρωτιέμαι αν θα ήταν καλύτερα
αν συμμετείχε κι ο υποκόμης.
Σίγουρα ο λόρδος θα έχει δικές του παραδόσεις να τηρήσει.
-Την ξεπέρασες! -Ναι!
Σ' αρέσει να κομπάζεις για τις νίκες σου, έτσι, αδερφέ;
Στάσου ίσια, Προύντενς.
Ψηλά το πηγούνι. Έξω το στήθος.
Πώς θα στέκομαι όλη μέρα έτσι;
Μην κουνιέσαι.
Ο λόρδος Φέδερινγκτον σου δάνεισε
αυτό το υπέροχο περιδέραιο για την περίσταση.
Είναι πολύ βαρύ.
Αυτό σημαίνει ότι είναι πολύτιμο. Να το θυμάσαι αυτό.
Είστε βέβαιη γι' αυτό;
Η νεαρή, φυσικά, τραβάει την προσοχή.
Όλοι θα μιλάνε για το πολύτιμο κόσμημα που προήλθε απ' τα ορυχεία σας.
Εγώ θα επιβεβαιώσω ότι δεν μιλάτε για την επιτυχία σας από σεμνότητα.
Όταν σας πλησιάσουν οι σύζυγοι, θα συμφωνήσετε.
Η σιγουριά σας είναι αξιοθαύμαστη, σας το αναγνωρίζω.
Θα προτιμούσατε να δειλιάζω;
Δεν είπα αυτό.
Απολαμβάνω να βλέπω μια κυρία στα ηνία.
Με συγχωρείτε.
Ναι, εντάξει.
Θα σας δω στην άμαξα.
Προύντενς.
Δεσποινίς Πενέλοπι, έκανα τις μεταποιήσεις που θέλατε.
Ευχαριστώ, μαντάμ Ντελακρουά.
Είναι μεγάλο ρίσκο να σας συναντώ εδώ.
Η μητέρα σας θα ξέρει ότι δεν έχετε φόρεμα για επιδιόρθωση.
Δεν χωρά αναβολή. Τι ξέρετε για τον μαθητευόμενο του τυπογράφου;
-Τον κύριο Θίο Σαρπ. -Αν ξέρετε το όνομά του, ξέρετε πιο πολλά.
Έχει αναφερθεί από διανομέα σας;
Έχετε κάτι πιο σοβαρό να μου πείτε για το μικρό μας
εγχείρημα;
Διότι αν αναμένονται μπελάδες, δεν μπορώ να αναμειχθώ.
-Η επιχείρησή μου είναι σημαντική… -Κι η δική μου.
Δεν υπάρχει λόγος ανησυχίας.
Μαντάμ Ντελακρουά;
Δεν σας περίμενα.
Αν αφορά τον λογαριασμό μας…
Όχι, κυρία μου.
Μόλις έλεγα ότι μάλλον μπερδεύτηκα.
Αυτή η παράδοση είναι για τους Μπρίτζερτον, βλέπετε.
Κατά λάθος ήρθα εδώ. Καλημέρα σας.
Το διανοείσαι; Γυναίκα να καταντάει να τρέχει μόνη της.
Πώς να μην είναι σκορποχώρι;
Βιάσου. Δεν πρέπει να αργήσουμε.
Αδερφή μου;
Τι είναι αυτά;
Τα έφερα μαζί απ' την πατρίδα.
Ήξερα ότι θα υπήρχε ευτυχής κατάληξη.
Είναι πολύ όμορφα. Πώς και δεν τα έχω ξαναδεί;
Ήταν της μητέρας μου.
Τα φορούσε τη μέρα του γάμου της και τα φύλαξε.
Για σένα;
Εγώ τα έφερα για σένα.
Επιμένω.
Πανέμορφα βραχιόλια για μια πανέμορφη νύφη.
Αδερφή, ξέρω ότι ήταν δύσκολη περίοδος.
Δεν συμπάθησες ποτέ τον υποκόμη, αλλά ελπίζω σήμερα να χαρούμε όλοι.
Εγώ χαίρομαι με τη χαρά σου.
-Μου πήρε την κορδέλα! -Χάρη σού έκανα.
Μην κυνηγιόσαστε. Ή μάλλον μην πιάνεστε.
Πρέπει να είστε ευπαρουσίαστοι.
Γιατί δεν είναι κανείς έτοιμος για τον γάμο;
-Κυρία Γουίλσον! -Μητέρα.
Μη φωνάζεις, να χαρείς.
Φρόντισε να συνέλθει ο αδερφός σου.
Δεν θα σε φτάσω ποτέ στο πιοτό.
Απλό γιατρικό. Αν συνεχίσεις να πίνεις, δεν θα υπάρχουν επακόλουθα.
Ας χρησιμοποιούσες τις δυνάμεις σου για καλό.
Έχετε δει τον Άντονι;
Δες αν είναι καλά.
Η συγκίνηση της ημέρας θα τον έχει συγχύσει.
Μητέρα.
Άντονι.
Είσαι έτοιμος;
Φυσικά. Γεννήθηκα έτοιμος, μάλιστα.
Πάμε;
Λαίδη Ντάνμπερι.
Λαίδη Μπρίτζερτον.
Δεν έχουμε μιλήσει μετά απ' το δείπνο με τους Σέφιλντ.
Ναι, έτσι φαίνεται. Αν και γιατί να μιλούσαμε;
Έχετε κι άλλες προσωπικές πληροφορίες
που θα θέλατε να μοιραστείτε επιτέλους μαζί μου;
-Θέλω να ξέρετε… -Απολαύστε τον γάμο, λαίδη.
Είναι θαύμα που σας βρήκα
μέσα σε τόση πολυτέλεια, όχι;
Η συμπάθεια της βασίλισσας στο διαμάντι ξεπερνά όσα λέει η Γουίσλνταουν.
Ούτε η Δάφνη δεν είχε τέτοιο γάμο, και πήρε δούκα!
Ίσως η βασίλισσα επιζητά άλλη προσοχή. Το στέμμα είναι βαρύ.
Ίσως θέλει να αποδείξει ότι παραμένει αντάξια.
-Αυτό δεν μας βασανίζει όλους; -Θαρρώ πως ναι.
Μην τον καλομαθαίνεις. Είναι ανυπόφορος απ' όταν γύρισε.
-Ή μετά την επίσκεψη στη λαίδη Κρέιν; -Σημασία έχει η αλήθεια.
Κανείς πρέπει να επιτύχει κάτι για να έχει νόημα η ζωή.
Ευγενής στόχος.
Ευχαριστώ, Πεν.
Εκπλήσσομαι που εσύ κι η Ελοΐζ
παραμένετε φίλες ενώ διαφέρετε τόσο.
Τι εννοείς;
Να, εσύ έχεις λογική.
Μάταιο να θες να εντυπωσιάσεις την καλή κοινωνία.
Στερούνται όλοι πρωτότυπων ιδεών.
Πού ωφελεί να φτιάξεις όνομα, αν γράφεται μόνο σε κάρτες χορού;
Η λαίδη Γουίσλνταουν; Μιλά χωρίς αναστολές.
Όχι, δεν μιλάει καθόλου.
Ίσως να αγνοεί ότι υπάρχουν άξιοι προσοχής κι εκτός καλής κοινωνίας.
Στον κο Σαρπ αναφέρεσαι πάλι;
Άκουσα τις προειδοποιήσεις σου.
Θεωρητικά.
Θα ήταν ανόητο να πηγαίνω.
Στην πραγματικότητα;
Τον επισκέφτηκα τις προάλλες. Μα δεν είναι δα τόσο σκανδαλώδες.
-Οι ιδέες του με ενδιαφέρουν. -Είναι φιλία δηλαδή;
Ασφαλώς. Τι άλλο να είναι;
-Αδερφή. -Άργησες.
Με καθυστέρησαν οι αμφιβολίες
για το αν θα λάβουν ή όχι χώρα οι εορτασμοί της ημέρας.
Η δούκισσα δεν συμπαθεί τη νύφη;
Η δις Εντουίνα είναι αξιαγάπητη και της αξίζει η αλήθεια,
δεν πρέπει να της τη στερήσουμε.
Μπερδεύτηκα. Ποιος στερεί τι από ποιον;
Επίτρεψέ μας. Η δούκισσα έχει απόψεις να εκφράσει.
-Μα θέλω… -Ο κουμπάρος ακούει τον γαμπρό.
Είναι πολύ αργά για να κάνω πίσω.
Η δις Εντουίνα θα καταστραφεί αν δεν γίνει ο γάμος,
και για εμάς θα είναι σκάνδαλο.
Αυτό ήταν το σχέδιο.
Και η αδερφή;
Έχει δικά της σχέδια για το μέλλον.
Δεν περιλαμβάνομαι σε αυτά.
Δεν υπάρχει τίποτα μεταξύ μας.
Δεν μπορεί να υπάρξει.
Αναρωτιέσαι τι θα έλεγε ο πατέρας μια τέτοια μέρα;
Μόνο εκείνον σεβόσουν πραγματικά.
Μόνο εκείνον άκουγες.
-Αν ήταν εδώ… -Δεν ξέρεις τι θα έλεγε.
Εμένα μου μιλούσε διαφορετικά.
Μη με προσβάλλεις με τις αβάσιμες εικασίες σου.
Ήμουν εδώ.
Σε έχω δει σε όλα τα στάδια.
Σε είδα να αλλάζεις τη μέρα που πέθανε.
Ξέρεις ότι δεν έκλαψες ποτέ;
Αλλά έπαψες να γελάς.
Σαν να είχες γίνει ένας εντελώς άλλος άνθρωπος,
που τον απασχολούσαν μόνο οι προσδοκίες των άλλων.
Τι επιλογή είχα;
Άλλαξα για να επιβιώσει η οικογένειά μας,
για να μπορέσεις να παντρευτείς δούκα.
Χαίρομαι για σένα, αλλά δεν σου μοιάζω.
Δεν επιθύμησα ποτέ να υποκύψω στην τυφλή απόλαυση του έρωτα.
Δεν μπορώ να ενδώσω.
Μπορείς να επιλέξεις να ευτυχήσεις.
Να ακολουθήσεις την καρδιά σου,
αντί να απομακρύνεις κάθε συναίσθημα που βγαίνει στην επιφάνεια.
Δεν θα έπρεπε να είναι πολυτέλεια,
αλλά δικαίωμα να παλέψεις για την οικογένεια που θες.
Παλεύω
για την οικογένεια που έχω.
Γεννήθηκες για να μπεις σε άλλη οικογένεια.
Εγώ, για να συνεχίσω το όνομα.
Αυτό υπερέχει όλων.
Εύκολο να είσαι εγωιστής
όταν δεν έχεις να λογοδοτήσεις πουθενά.
Θρηνώ για σένα, αδερφέ.
Για τις αποφάσεις που παίρνεις και μας απεχθάνεσαι γι' αυτές.
Δεν σου χαρίζουν τον σεβασμό της οικογένειας.
Μας κάνουν να σε οικτίρουμε.
Τίποτα παραπάνω.
Ευχαριστώ.
Θεέ μου.
Είσαι πανέμορφη, καλή μου.
Αδερφή μου;
Ναι, αδερφούλα.
Δεν μπορώ να τα φορέσω.
Δεν μου ανήκουν,
δεν θέλω να πάρω κάτι που σου ανήκει δικαιωματικά.
Ήταν για σένα.
Εσύ πρέπει να τα φορέσεις.
Σου ταιριάζουν, Κέιτ.
Ήρθε η ώρα, κυρία.
Ελάτε.
Ας αφήσουμε πίσω μας άπαξ διά παντός όλες τις κακοήθειες.
Ας δώσουμε στην καλή κοινωνία έναν αξιομνημόνευτο γάμο
κι ας τους δείξουμε ποιες είμαστε.
Είστε υπέροχη, δις Εντουίνα.
Σας ευχαριστώ. Χαίρομαι που είστε ικανοποιημένος.
Καθίστε, παρακαλώ.
Αγαπητοί,
μαζευτήκαμε υπό το βλέμμα του Θεού
και μπροστά σ' αυτό το εκκλησίασμα,
για να ενώσουμε αυτόν τον άνδρα κι αυτήν τη γυναίκα
με τα ιερά δεσμά του γάμου.
Δεν είναι βήμα που αποτολμά κανείς
απερίσκεπτα, ελαφρά τη καρδία κι άσκοπα
για να ικανοποιηθούν οι επιθυμίες κι οι ορέξεις της σάρκας,
όπως κάνουν τα άγρια και τα δίχως λογική ζώα,
αλλά ευλαβώς, διακριτικά, συνετά,
με επισημότητα…
Άρχοντά μου.
Ο αρχιεπίσκοπος θέλει να επαναλάβετε
ό,τι λέει.
Ασφαλώς.
Εγώ, ο λόρδος Άντονι Μπρίτζερτον…
Επιτρέψτε μου.
Μπορώ να συνεχίσω;
-Με συγχωρείτε. -Με συγχωρείτε.
Υποκόμη, επαναλάβετε μετά από μένα.
Εγώ…
-Δεσποινίς Εντουίνα… -Θέλω χρόνο!
-Τι συνέβη στον γάμο μου; -Η νύφη το έβαλε στα πόδια.
Πάρε αναπνοή, Εντουίνα. Το άγχος φταίει.
Θα ζητήσουμε τσάι. Αφότου φας κάτι,
θα έχεις τη δύναμη να γυρίσεις.
Ο υποκόμης θα καταλάβει. Έτσι, Κέιτ;
-Κέιτ, μήπως να έφερνες το τσάι… -Δεν θέλω τσάι!
Θέλω την αλήθεια.
-Ξέμεινες από λόγια ξαφνικά; -Εντουίνα. Κέιτ.
-Δεν καταλαβαίνω τι συμβαίνει. -Θα σου πω εγώ.
Μια ζωή μού έλεγες ανοησίες
για ευγενικές ιδέες και βλέμματα εραστών…
-Εντουίνα… -Έχεις συναισθήματα για εκείνον!
Τόσο καιρό τον ήθελες για σένα.
-Δεν είναι αλήθεια. -Μην το αρνείσαι τώρα, Κέιτ!
Πώς ήμουν τόσο ανόητη; Μου έλεγες συνεχώς ψέματα.
Μου το είπες.
Είπες ότι τέλος τα μυστικά, αλλά όχι.
Η κληρονομιά των Σέφιλντ ήταν μόνο η αρχή της απάτης σου.
Πίστεψα η ανόητη ότι είχες αγνές προθέσεις,
ότι ήθελες μόνο την ευτυχία μου.
Δεν είσαι ανόητη. Αυτή είναι η αλήθεια.
Τον αγαπάς;
Τι;
Μου είπες ότι τον μισείς.
Μα αυτό σήμαινε ότι είχες
δυνατά αισθήματα.
Τον αγαπάς;
Εντουίνα…
Αρκετά.
Δεν ωφελεί αυτό επί του παρόντος.
Ας ηρεμήσουμε λίγο όλες μας.
Μου έκρυψες πάρα πολλά.
Φύγε. Πήγαινε οπουδήποτε αλλού, Κέιτ.
Σχετίζεται με το δείπνο με τους Σέφιλντ τις προάλλες;
Ή προέκυψε κάτι πιο σοβαρό που πρέπει να συζητήσουμε, Άντονι;
Η δις Εντουίνα έχει ταραχτεί, θα συνέλθει.
Η δις Εντουίνα ταράζεται εύκολα, όντως.
-Θέλει λίγο καθαρό αέρα. -Το φλασκί.
Ίσως σάστισε απ' τα λόγια περί αιώνιας δέσμευσης.
Ίσως κατάλαβε ότι ο γάμος είναι φυλακή για εμάς.
Πρέπει να 'σαι πάντα τόσο εσύ;
Πώς αλλιώς να είμαι; Παντρεμένη και σιωπηλή;
Ίσως αποφάσισε να αλλάξει νυφικό.
Αφού ήταν πανέμορφη.
Ας αφήσουμε τον Άντονι λίγο μόνο.
Αυτό χρειάζεσαι, αδερφέ;
Ακριβώς.
Τι;
-Κάτι ξέρεις. -Όχι.
Έγινες δούκισσα, μα παραμένεις θυγατέρα μου.
Πες μου τι ξέρεις.
Ανεπιτυχής γάμος παρουσία της βασίλισσας.
Αυτή η αισχύνη μού έλειπε.
Δεν ευθύνεστε εσείς, Μεγαλειοτάτη.
Έτσι θα το παρουσιάσει η Γουίσλνταουν.
"Η Αυτού Μεγαλειότητα έκανε λάθος επιλογή", θα πει.
Το άλλοτε άψογο γούστο μου θα αμφισβητηθεί.
Τα λόγια της έχουν μεγάλη επιρροή και με αναστατώνουν.
Μεγαλειοτάτη, με όλο τον σεβασμό,
μπορεί να βρεθούμε σε μια κατάσταση που δεν μπορεί να αποκατασταθεί.
-Θα ήταν συνετό… -Μα πρέπει να αποκατασταθεί.
Εσύ δεν εγγυήθηκες γι' αυτήν την οικογένεια;
Δεν θα σκεφτόμουν να χρίσω τη δίδα Εντουίνα διαμάντι μου,
πολλώ δε μάλλον να οργανώσω τον γάμο, αν δεν ήσουν εσύ.
Είναι και δικό σου ατόπημα.
Μην το ξεχάσεις.
Δεν πρόκειται.
Ίσως να πάω να βρω τη δίδα Εντουίνα.
Ενδεχομένως να μπορώ να κάνω κάτι.
Μπρίμσλεϊ.
Συνόδεψε τους καλεσμένους στους κήπους. Μη φύγει κανείς.
Η τελετή θα συνεχιστεί εντός ολίγου και θα προχωρήσουμε βάσει σχεδίων.
Όλων.
Η δις Εντουίνα δεν είχε φάει τίποτα απ' τον αρραβώνα
για να χωρέσει στο νυφικό. Εξού κι αδιαθέτησε.
Ο βασιλικός ιατρός έφερε βδέλλες για να επισπεύσει την ανάρρωση.
Το φαντάζεσαι;
Εξευτελιστικό για τον λόρδο.
Κι ανησυχητικό για εμάς.
Τι εγγυήσεις θα έχουμε εμείς,
αν οι άλλες νεαρές μιμηθούν το κοριτσόπουλο;
Να παρατάνε όποτε θέλουν γαμπρούς.
Ευτυχής συγκυρία, άρχοντά μου.
Τα σκάνδαλα ζωντανεύουν τον κόσμο.
Όλοι καραδοκούν για νέες λεπτομέρειες.
Υποθέτω ότι πρέπει να στρέψουμε αλλού την προσοχή τους.
Προύντενς.
Θες να προσβάλεις τον λόρδο
μη επιδεικνύοντας το πανέμορφο περιδέραιο;
Δεν καταλαβαίνω γιατί νοιάζεται αν μου αρέσει.
Είναι μνηστήρας μου και δεν μου μιλάει.
Αρραβώνας μες στη σιωπή;
Προτιμάς να μείνεις στα αζήτητα, σαν την Πενέλοπι;
-Θεός φυλάξοι. -Άντε, λοιπόν.
Σκέφτηκα πολύ αυτό που είπες. Για τον κο Σαρπ και το ενδιαφέρον του.
Δεν ήθελα να το σκεφτείς έτσι.
Βγάλ' τον απ' το μυαλό σου.
Ξέρω ότι είναι παράξενο,
αλλά υπέθεσα ότι είχαμε μόνο πλατωνικό δεσμό,
μια φιλία βασισμένη στις κοινές ιδέες και τον σχολαστικό διάλογο.
Αν έχεις δίκιο; Αν νιώθει κάτι παραπάνω;
Δεν είπα ποτέ… Ελ, θέλεις να νιώθει κάτι παραπάνω;
Δεν έχει σημασία
αν δεν ξέρω ακριβώς τι νιώθει.
Ίσως έχεις ήδη προχωρήσει πολύ.
Ξεχνάς τι έπαθε η λαίδη Μαίρη επειδή πήρε άντρα κατώτερης τάξης;
Δεν μίλησε κανείς για γάμο, Πεν.
Εγώ μιλάω για διαυγή σκέψη.
-Θα ήθελα να ξέρω. -Γιατί;
Κάποια μυστήρια τα αποδέχομαι.
Ίσως δεν μάθω γιατί θεωρούνται ηγέτες οι άντρες, ενώ υπερέχουν οι γυναίκες.
Ή γιατί η μοδίστρα βασανίζει με υφάσματα που προκαλούν φαγούρα.
-Ή ποια κρύβεται πίσω απ' τη Γουίσλνταουν. -Θα το αποδεχόσουν;
Όχι βέβαια. Αλλά αυτά τα μυστήρια ίσως δεν τα λύσω ποτέ.
Αυτό με τον Θίο, τον κο Σαρπ, μπορώ.
Και πού θα ωφελήσει; Δεν μπορείς να κάνεις κάτι.
Υποθέτω
ότι αν μάθω με σιγουριά, θα 'ναι μια ανακούφιση.
Το να μην ξέρω είναι σαν βασανιστήριο.
Να αναμασάς στο μυαλό σου μια απλή συζήτηση.
Να βλέπεις τα στοιχεία και να παραμένεις αβέβαιη.
Είναι ένα ευχάριστο, προκλητικό,
συναρπαστικό βασανιστήριο.
-Έχεις νιώσει ποτέ έτσι; -Όχι.
Δεν θέλω ούτε να το φανταστώ.
Λόρδε Μπρίτζερτον.
Λαίδη Μαίρη.
Ήθελα τη δίδα Εντουίνα.
Ασφαλώς.
Λόρδε Μπρίτζερτον.
Είμαι σίγουρη ότι η καθυστέρηση είναι
αναπάντεχη.
Πράγματι.
Μα πρέπει να ρωτήσω αν πρόκειται όντως για καθυστέρηση κι όχι κάτι άλλο.
Σκέφτομαι τι άλλο υπάρχει
σχετικά με το φλερτ μας κι όσους εμπλέκονται
παρεμβατικά.
-Ίσως νομίζετε… -Σας παρακαλώ.
Ελπίζω να μην ήρθατε για να μου πείτε κι άλλα ψέματα.
Δώστε μου έστω αυτό.
Είμαι αποφασισμένος.
Το γεγονός ότι φτάσαμε ως εδώ,
ανεξαρτήτως παρεμβολών, το αποδεικνύει.
Πράγματι.
Ωστόσο, εξακολουθώ να αναρωτιέμαι αν τον γάμο
ή εμένα επιθυμείτε πραγματικά.
Αμφότερα.
Δεν ταλαντεύτηκα σχετικά με τις προθέσεις μου
απ' όταν γνωριστήκαμε.
Ήταν και παραμένει ξεκάθαρο
ότι υπερέχει αυτό που μοιραζόμαστε.
Τι πιστεύετε ότι μοιραζόμαστε;
Θέσεις.
Ρόλους. Ευθυγραμμίζονται.
Εγώ, ως υποκόμης. Εσείς, ως διαμάντι.
Κανείς μας από επιλογή.
Απ' αυτήν την άποψη, είμαστε δεμένοι ο ένας με τον άλλον.
Γι' αυτό δεν έπαψα να σας κορτάρω, ακόμα κι όταν με είπαν ανόητο.
Γι' αυτό δεν με μετέπεισαν οι προσβολές των Σέφιλντ ή η έλλειψη προίκας.
Επειδή με αγαπάτε;
Σας καταλαβαίνω.
Σας συμμερίζομαι.
Υπό ένα πρίσμα, είμαι εσείς.
Δεν έχουμε επιλογή. Δεν μπορούμε να απαρνηθούμε τους ρόλους μας.
Παντρεμένοι, όμως,
θα αντιμετωπίσουμε μαζί αυτές τις δυσκολίες.
Και η αδερφή μου;
Τι ρόλο θα παίξει στο μέλλον;
Το αγκάθι που θα αφαιρεθεί εύκολα απ' το άνθος της ζωής μας.
Δεν θα έχει θέση στο μέλλον μας.
Μόλις παντρευτούμε, θα επιστρέψει στην Ινδία.
Θα απαλλαχτούμε από εκείνη.
Αυτό επιθυμείτε τώρα;
Αυτό ξέρω τώρα.
Όσο απομακρύνεται, τόσο πιο κοντά θα ερχόμαστε.
Αλλά αυτό το μέλλον είναι εφικτό μόνο αν σήμερα προβούμε
σε γάμο.
Μου έχουν πει πώς θα 'ναι το μέλλον μου πάρα πολλές φορές, άρχοντά μου.
Μα δεν είμαι ανόητη.
Ξέρω τι σκάνδαλο θα ξεσπάσει
αν δεν ολοκληρώσουμε τον γάμο.
Μα δεν μου αρκεί αυτό ως λόγος.
Θέλω λίγο χρόνο να σκεφτώ.
Το μέλλον μου.
Αλλά όπως το φαντάζομαι εγώ.
Δείξτε κατανόηση.
Ασφαλώς.
Μα και βέβαια.
Μην έρχεστε εδώ.
-Δις Σάρμα… -Είναι το καταφύγιό μου.
-Μια αποθήκη; -Ναι.
Δεν είναι σπουδαία, μα πληρούσε βασική προϋπόθεση
όταν δεν ήσασταν εδώ. Φύγετε κι αφήστε με ήσυχη.
Πρέπει να μιλήσουμε.
-Είναι ανάρμοστο. -Μίλησα με τη δίδα Εντουίνα.
Ήταν πιο σκληρή απ' ό,τι τη θεωρούσα ικανή.
Δεν φταίει.
Δεν την ξέρω όσο εσείς, αλλά γι' αυτό ήρθα. Κάτι πρέπει να κάνετε.
Τι θέλετε να κάνω;
Κι άλλες δολοπλοκίες για να την πείσω να υπακούσει;
Φαίνεται ότι η αδερφή μου τα έμαθε όλα.
Θα έπρεπε να καμαρώνω.
Σκοπεύετε να πάψετε να τη βοηθάτε
και να κρύβεστε ενώ καταστρέφει τη ζωή της;
Εγώ της κατέστρεψα τη ζωή.
Κακώς είστε εδώ.
Απλώς…
Σταθείτε.
Αντίο, άρχοντά μου.
Λαίδη Ντάνμπερι.
Τι κάνετε εδώ πέρα;
Σας διαβεβαιώ, είναι για καλό
που είμαι εδώ μέσα κι όχι εκεί έξω.
Δεν το συνηθίζετε να κρύβεστε.
Κοιτάξτε,
όλοι χρειαζόμαστε λίγη περισυλλογή από καιρού εις καιρόν,
δεν συμφωνείτε;
Λαίδη Μπρίτζερτον.
Οφείλω να απολογηθώ που δεν μοιράστηκα
κάποιες πληροφορίες μαζί σας.
Τα θέματα των Σάρμα και των Σέφιλντ…
Δεν μου έπεφτε λόγος,
αλλά σίγουρα δεν επιθυμούσα να αποκαλυφθούν
με τέτοιον τρόπο στο δείπνο.
Όλο αυτό βγήκε εκτός ελέγχου.
Πράγματι.
Η Δάφνη επιβεβαίωσε επιτέλους κάτι
το οποίο φοβόμουν εδώ και καιρό.
Κάτι που θα παρατηρήσατε κι εσείς.
Η Αυτής Μεγαλειότητα
επιθυμεί να διορθώσω
τη σημερινή κατάσταση.
Και ίσως για πρώτη φορά στη ζωή μου…
δεν ξέρω τι να κάνω.
Παγώνια!
Φρικτά πλάσματα!
Επιτίθενται απρόκλητα.
Σαν να μην έφταναν οι σημερινές ατυχίες.
Μπορείτε να της πείτε ότι δεν γίνεται τίποτα.
Στη Βασίλισσα της Αγγλίας;
Δεν πάω να δώσω το χέρι μου σε ένα απ' αυτά τα πτηνά καλύτερα;
Λιγότερο επώδυνο θα είναι.
Πιστεύετε ότι η νύφη θα επιστρέψει στο ιερό;
Μόνο ένα άτομο μπορεί να δώσει αυτήν την απάντηση.
Τι;
-Η μαμά… -Αφού τα ξέρεις όλα.
Τι να σου πω που δεν το ξέρεις;
Βγήκε να πάρει λίγο αέρα.
Εντουίνα, πρέπει να ξέρεις
ότι δεν σκόπευα ποτέ να σε πληγώσω.
Έπρεπε να σου μιλήσω.
Έπρεπε να σου τα έχω πει όλα.
Ναι, πράγματι, είχα κάποτε αισθήματα για τον υποκόμη.
Μα δεν συγκρίνονται με την αγάπη που σου είχα και συνεχίζω να σου έχω.
Και να ξέρεις πως θα κάνω ό,τι μπορώ για να διασφαλίσω την ευτυχία σου.
Θα γυρίσεις στην Ινδία;
Αυτή δεν είναι η λύση σου;
Θέλω να επανορθώσω.
Τα αισθήματά μου δεν έχουν πια σημασία.
Δεν έχουμε μέλλον μαζί. Εσύ, όμως…
Εσύ, Εντουίνα, γεννήθηκες για να γίνεις υποκόμισσα.
Έτσι είπε κι ο υποκόμης.
Δεν θα απορήσω αν μάθω ότι το είχατε σχεδιάσει εκ των προτέρων.
Δεν ντρέπομαι να παραδεχτώ ότι έχει δίκιο.
-Σου αξίζει. -Γιατί;
Γιατί σ' εμένα κι όχι σ' εσένα;
Βλέπεις τη νεότητα και την αφέλειά σου ως εμπόδιο,
αλλά σε έχουν προστατέψει.
Δεν θυμάσαι πως όταν πέθανε ο πατέρας, χάσαμε τον κόσμο κάτω απ' τα πόδια μας.
Για να μας σώσω απ' τα χειρότερα,
υποσχέθηκα να μη σκεφτώ εμένα ώσπου να τακτοποιηθείτε με τη μητέρα.
Έδωσα ό,τι είχα χωρίς να μετανιώνω, και θα το ξανάκανα.
Ακόμα το κάνω. Δίνω ό,τι έχω για να σε προστατέψω.
Πες κάτι, αδερφούλα. Οτιδήποτε, να χαρείς.
Δεν ξέρω τι με πονά περισσότερο.
-Η προδοσία σου ή ο οίκτος σου. -Εντουίνα, είσαι αδερφή μου…
Ετεροθαλής αδερφή.
Είμαι μεγάλη γυναίκα, Κέιτ.
Και για πρώτη φορά,
μπορώ να πάρω μια απόφαση βάσει αυτού που προτιμώ.
Έχω ήδη φανταστεί τη ζωή μου με τον λόρδο Μπρίτζερτον
ως υποκόμισσα στο Όμπρεϊ Χολ.
Η εικόνα ζει στο μυαλό μου και μπορώ να την κάνω ό,τι θέλω.
Αν επιλέξω να παντρευτώ τον Άντονι,
θα είναι επειδή ευχαριστεί εμένα, κανέναν άλλον.
Θέλω να το καταλάβεις αυτό.
Αν ολοκληρώσω τον γάμο,
δεν θα έχει να κάνει μ' εσένα.
Κάτι σχετικό με τον μήνα του μέλιτος.
Δεν άρεσε στη νύφη ο απλός που σχεδίασε ο λόρδος.
Τώρα διαπραγματεύεται νέο πρόγραμμα
που θα έχει την έγκριση της βασίλισσας.
Φαίνεται ότι η δις Εντουίνα είναι πιο πανούργα απ' ό,τι νομίζαμε.
-Κύριοι. -Ηρέμησε, Φέδερινγκτον.
Δεν είναι χώρος για επαγγελματικές συζητήσεις.
Σε νομίσαμε μυστικοπαθή.
Είναι τα ορυχεία όσο επικερδή μαθαίνουμε ότι είναι;
Δεν διέσχισα για δεκάρες τον Ατλαντικό.
Αν υπάρχει ενδιαφέρον, θα ενημερώσω τους άντρες μου.
-Ωραία. -Ναι.
Για εσάς δουλεύουν οι άντρες;
Εννοείται.
Γιατί να τους ενημερώσετε αν η επένδυση είναι δική σας;
Πρέπει να γράψω στους εργάτες για να πάρω την τελευταία αναφορά.
Ο συνετός επενδυτής θα θέλει να μάθει
αν βρίσκουμε ρουμπίνια ή αμέθυστο αυτήν την περίοδο.
Κύριε Μόντριτς, θέλω να ρωτήσω για τη λέσχη σας.
Αξιοθαύμαστο εγχείρημα, αν όχι απροσδόκητο.
Τι ξέρει ένας πυγμάχος από επιχειρήσεις;
Όσα ξέρει κι ένας κύριος από ορυχεία.
Επιτρέψτε μου.
Έλα.
-Κλείσατε καμιά συμφωνία; -Σχεδόν.
Δεν έχουμε πολύ χρόνο, άρχοντά μου.
Ποιος ξέρει πόσο θα καθυστερήσει ο γάμος;
Ίσως δεν έχουμε ξανά τέτοια ευκαιρία.
Αφήστε το πάνω μου.
Δεν πρέπει να τραβήξουμε πολλή προσοχή.
Πρέπει να φανεί ευκαιρία για λίγους.
Και να αποφύγουμε εκείνους των οποίων τα σκάνδαλα θα υπερτερούν όποιου κέρδους.
Καλύτερα να επικεντρωθούμε σε μέλη της καλής κοινωνίας
που δεν είναι ιδιαίτερα αγαπητά και δεν χαίρουν εκτίμησης.
Ποιοι θα ήταν στη λίστα;
Οι Κάουπερ, οι Κλάρκσον, οι Γκόρινγκ, οι Γουάλας…
Ίσως καλύτερα να ρωτήσω ποιοι δεν θα ήταν στη λίστα.
Οι Μπρίτζερτον.
Είναι ήδη στα πρόθυρα σκανδάλου.
Φαίνονται αρκετά αγαπητοί.
Δεν αποφασίζω βάσει συμπάθειας. Στρατηγική είναι.
Δεν περίμενα ότι υπάρχει αγάπη. Θα ζήλευα πολύ.
-Αφήστε τις θωπείες για τους επενδυτές. -Γιατί; Έχω αρκετές.
Δεν πιάνουν τα ψέματά σας σ' εμένα.
Δεν χρειάζεται να πω ψέματα. Είστε πολύ πονηρή για να πέσετε θύμα.
Εμείς βλέπουμε την αλήθεια.
Γι' αυτό είναι μια συνεργασία με προοπτικές.
Βλέπω πόσο ικανή γυναίκα είστε.
Ο ξάδερφός μου ήταν σε πολλά ανόητος,
κυρίως που έφυγε απ' τη ζωή
αφήνοντας πίσω μια υπέροχη σύζυγο.
Πρέπει
να γυρίσουμε στον κήπο πριν καταλάβουν ότι λείπουμε.
Μετά από εσάς.
Σας ευχαριστώ για την εκπληκτική τελετή.
Κάθε λεπτομέρεια κόβει την ανάσα και…
Ενώ απολαμβάνω την κολακεία, λαίδη Μπρίτζερτον,
αν δεν ήρθατε να μου πείτε ότι ο γιος σας κι η νύφη
στέκονται τώρα στο ιερό, δεν έχω χρόνο.
Είναι ανεπίτρεπτο να μη γίνει ο γάμος.
Λαίδη Ντάνμπερι, τι έχεις να πεις;
Μεγαλειοτάτη, όπως πάντα,
είναι μάθημα ταπεινοφροσύνης το πνεύμα γενναιοδωρίας σας.
Ωστόσο…
Δεν συνηθίζεις να χάνεις τα λόγια σου, λαίδη Ντάνμπερι.
Ωστόσο, μετά λύπης μας,
η λαίδη Μπρίτζερτον κι εγώ συμφωνούμε
ότι η δεσποινίς Εντουίνα πρέπει να αποφασίσει τη μοίρα της.
Μάλιστα.
Δεν ήξερα ότι το διαμάντι ξεπερνά το στέμμα.
Όχι, Μεγαλειοτάτη.
Συγγνώμη για τη διακοπή.
Σημειώθηκε, αναμφίβολα.
Ελπίζω να μην ήταν μάταιη η προσπάθειά μου.
Δεν ήταν μάταιη, Μεγαλειοτάτη.
Αλλά ακόμα μια απόδειξη της αγάπης σας στον λαό σας.
Η δις Εντουίνα κι εγώ ερχόμαστε ταπεινά,
αναγνωρίζοντας όσα έχετε…
Μπορεί κάποιος να σκεφτεί να πει κάτι στη βασίλισσα
εκτός από κολακείες;
Είναι η προφανής επιλογή.
Παιδί μου,
ήρθες να μου πεις ότι θα τον παντρευτείς ή όχι;
Τα είδες;
-Μεγαλειότατε. -Μεγαλειότατε.
Τα πυροτεχνήματα.
Ήταν υπέροχα!
Θα έχει κι άλλα;
Μάλλον…
Μάλλον άργησα για την τελετή.
Βασιλιά μου.
Θα έρθει κάποιος να βοηθήσει;
Συγγνώμη που άργησα, Λότι.
Νύφη μου. Πανέμορφη νύφη μου.
Μα… Πού είναι ο αρχιεπίσκοπος
κι οι καλεσμένοι μας;
Γεώργιε.
Δεν είναι εκθαμβωτική;
Τι…
Τι κάνουν;
Σταματήστε! Φύγετε! Αφήστε με!
Λότι…
Θα γίνει εξαιρετική βασίλισσα,
Μεγαλειότατε.
Έμαθα ότι αντιμετωπίσατε πολλές δυσκολίες
ενόσω φλερτάρατε.
Σήμερα, όμως…
Η σημερινή μέρα, όμως, θα τις κάνει να αξίζουν, σωστά;
Ναι.
Τότε, ίσως πρέπει να ξεκουραστείτε,
προτού βασιλέψετε κι οι δύο
με την αγάπη, τη συμπόνια και την καλοσύνη
που αναμφίβολα μοιράζεστε οι δυο σας.
Βασίλισσά μου.
Εντουίνα…
Εορταστικό ποτό;
Τα κατάφερες κιόλας;
Μόνο αν αυτό που ψάχνω είναι μες στο φλασκί.
Θα βρεις τον σκοπό σου.
Όλοι, κάποια στιγμή.
-Εσύ τον βρήκες; -Όχι βέβαια.
Αλλά φαντάζομαι ότι θα προσφέρει τόνωση και ικανοποίηση.
Κάτι που δεν θα λέει ποια είμαι,
αλλά αυτό που θέλω να γίνω.
Θα με προκαλεί να 'μαι γενναία και πνευματώδης.
Ο σκοπός μου θα με προωθήσει
πέρα απ' το άγρυπνο βλέμμα της μητέρας.
Ο σκοπός μου
θα με ελευθερώσει.
Τι μπορεί να ανταποκριθεί σ' όλα αυτά;
Έχεις μεγαλεπήβολα όνειρα, Πεν.
Ναι, φαντασιώσεις είναι, αλλά
πιστεύω ότι πρέπει να έχουμε αυτές τις στιγμές.
Οπλισμένοι με ρέμβη θα αντιμετωπίσουμε την πραγματικότητα.
Η λαίδη Κρέιν είχε δίκιο για σένα.
Η λαίδη Κρέιν;
Τι είπε;
Ότι με νοιάζεσαι.
Ότι δεν θα με εγκατέλειπες ποτέ.
Αρχίζω να το πιστεύω πια.
Πάμε να φάμε λίγη τούρτα πριν τη φάνε όλη.
Ελ;
-Ελ, τι πας… -Αποφάσισα να επισκεφθώ τον Θίο.
Στον γάμο του αδερφού σου;
-Θα το προσέξουν! -Δεν πρόκειται.
Όλοι νοιάζονται για το ζεύγος.
Δεν χρειάζεται να εκμεταλλεύεσαι κάθε ευκαιρία.
Ας κάνουμε κάτι άλλο. Είδες τα παγώνια;
Γιατί να με ταλανίζουν οι σκέψεις του κι όχι οι δικές μου;
Δεν…
-Δεν ξέρω τι να πω. -Τίποτα.
Αυτό ζητάω.
Σ' το λέω επειδή είσαι φίλη μου,
και δεν θέλω να μας χωρίσουν μυστικά.
Σ' αρέσει αυτό;
Μεγαλειοτάτη…
Το φόρεσα στο χρυσό ιωβηλαίο του Μεγαλειότατου.
Ορίστε.
-Δεν θα μπορούσα… -Σαφώς και μπορείς.
Δεσποινίς Εντουίνα,
είχα λόγο που σε διάλεξα ως διαμάντι της σεζόν.
Ναι, είσαι πολύ όμορφη, αλλά
έκανες εντύπωση.
Ακόμα κάνεις. Κι ακόμα μπορείς.
Ακόμα και μετά το σημερινό.
Κι ιδίως
μετά από όσα είδες ιδιαιτέρως.
Αυτό που είδα ήταν η αγάπη που μοιράζεται ο βασιλιάς με τη βασίλισσά του
και τίποτα παραπάνω.
Δεν θα έβρισκα τα κατάλληλα λόγια να την περιγράψω ούτε σε χίλιες ζωές.
Η δυσκολία του στέμματος είναι ότι είναι απτό.
Μια χειροπιαστή υπενθύμιση της θέσης.
Γι' αυτό η λαίδη Γουίσλνταουν μοιράζει φυλλάδια
αντί να ψιθυρίζει φημολογίες.
Ο ψίθυρος είναι επίκαιρος για όσο διαρκεί, ενώ το χαρτί συμβολίζει περισσότερα.
Η φυσική του μορφή εξασφαλίζει μονιμότητα.
Αυτό δεν ισχύει για την αληθινή αγάπη.
Αυτή αλλάζει. Ξεχνά.
Σε αναγκάζει να θυμηθείς ποια ήσουν.
Και σε αναγκάζει ξανά και ξανά να επιλέξεις πώς θα το αποδεχτείς.
Πώς γίνεται τέτοια επιλογή;
Αυτό δεν μπορώ να το επιβάλω.
Είμαι βασίλισσά σου,
αλλά κι εγώ αναγνωρίζω τη σημασία του να αποφασίζει ο καθένας
τι θα κάνει εν όψει της αληθινής αγάπης.
Σε όλους αξίζει να επιλέξουν
και σε όλους αξίζει να νιώσουν τη δύναμή της.
Αλλά να ξέρεις,
είναι η πιο δύσκολη απόφαση που θα πάρει ποτέ κανείς.
Χαρακτηριστικά ανθρώπινη πράξη ο γάμος.
Τα ζώα δεν θέλουν μηδέ συμβάσεις μηδέ προίκες.
Η κότα κι ο κόκορας δεν δίνουν όρκους.
Με ζητήσατε;
Νόμιζα ότι εσείς με ζητήσατε.
Πήρα την απόφασή μου.
Σκέφτηκα να τη μάθετε από μένα.
Να μιλήσουμε ιδιαιτέρως.
Δεν μπορώ να σας παντρευτώ, λόρδε Μπρίτζερτον.
Δεν μπορείτε να μου δώσετε αυτό που θέλω.
Αυτό που μου αξίζει.
Αυτό που αξίζουν όλοι.
Μπορεί να μην ξέρω τι είναι αληθινή αγάπη,
αλλά σίγουρα ξέρω τι δεν είναι.
Δεν είναι εξαπάτηση
ή μάτια που παίζουν
ή ένας ρόλος που πρέπει να εκπληρωθεί.
Δεν μπορώ να σας παντρευτώ γιατί δεν μπορώ να με προδώσω.
Δεν θα με κοιτάξετε ποτέ
όπως κοιτάξατε σήμερα την αδερφή μου.
Δεν θα με κοιτάξετε ποτέ έτσι.
Λες ότι μια ζωή προσπαθούσες να μου δώσεις ό,τι μου έλειπε,
αλλά στην πραγματικότητα μου έδινες ό,τι ήθελες εσύ,
λες κι η ζωή μου δεν ήταν δική μου.
Δεν ζήτησα τίποτε απ' αυτά, Κέιτ.
Σήμερα, λοιπόν,
είμαι σίγουρη πως ό,τι αφήνω πίσω δεν είναι δική μου απώλεια.
Δική σου είναι.
Το δικό σου όνειρο και σχέδιο,
δικά σου συναισθήματα που απλώς δανείστηκα.
Σήμερα
έχασες τη δύναμή σου,
ενώ εγώ αποφάσισα.
Κι αυτή η νίκη μού είναι αρκετή.
Είναι αναμενόμενο οι άνθρωποι να περιπλέκουν τα πράγματα
με τις τελετές και τις τούρτες τους.
Δεν είναι περίεργο που παντρεύονται;
Δεν θα έβρισκε και καλύτερο απ' τον υποκόμη η δις Εντουίνα.
Ίσως γι' αυτό άλλαξε γνώμη. Ξέρει ότι δεν είναι αντάξιά του.
Ίσως δούμε με άλλο μάτι τον υποκόμη.
Ίσως εκείνη ανακάλυψε κάτι που θα θέλαμε κι εμείς να ξέρουμε.
-Εξοχότατη. -Δούκισσα.
-Πάμε στο σπίτι, μαμά; -Ας πάμε.
Κάποιοι ίσως θεωρήσουν τον γάμο την ύστατη πράξη πίστης.
Ενώ άλλοι θα τολμούσαν να πουν
ότι είναι η ύστατη πράξη ανοησίας.
Κάνατε πολύ δρόμο για μια ερώτηση. Εμπρός, λοιπόν.
Έχω κάποιες σκέψεις.
Αυτό μπορεί να είναι πρόβλημα για κάποια της τάξης σας.
Σκέψεις που θα ήθελα να μοιραστώ μαζί σας.
Γιατί δεν τις μοιράζεστε;
Αυτό που δεν καταφέρνω να πω είναι ότι συχνά
όταν διαβάζω κάτι νέο
ή ενδιαφέρον ή προκλητικό,
εσάς σκέφτομαι.
Με εσάς θα ήθελα να μοιραστώ αυτές τις σκέψεις.
Κατάλαβα.
Οπότε, αναρωτιόμουν
αν με σκέφτεστε κι εσείς
όταν σκέφτεστε.
Τα έχω διαβάσει όλα αυτά.
Και;
Και
τα έβαλα στην άκρη για εσάς.
Σκέφτηκα ότι ίσως
μοιραζόσασταν τις σκέψεις σας.
Ανυπομονώντας για μια λέξη,
"Δέχομαι",
νύφη και γαμπρός δηλώνουν μόνο την πρόθεση,
χωρίς κανένα εχέγγυο ευτυχίας.
Δεν χάθηκαν όλα σήμερα. Έλαβα μήνυμα.
Ελπίζω να 'ναι αξιόλογος περισπασμός.
Η παγίδα μας στη λαίδη Γουίσλνταουν απέφερε αποτέλεσμα.
Ο γάμος δεν είναι τίποτε άλλο από ένα ανθρώπινο τελετουργικό.
Δεν πιέζουμε τον κόκορα ή την κότα, αλλά συνεχίζουμε να παίρνουμε τα αυγά.
Μας κάνει πιο περίπλοκους ή απλώς πολύ πεισματάρηδες
που πιστεύουμε ότι πρέπει να μεθοδεύουμε
αυτό που έχει ήδη ορίσει η φύση;
Μάλλον πρέπει να φύγουμε.
Λόρδε Μπρίτζερτον;
Η αδερφή σας είναι πιο γενναία και σοφή από εμάς.
Έδρασε βάσει αυτού που διαισθάνθηκε.
Κι εμείς
δεν κάνουμε τίποτα,
κι ας το νιώθαμε μήνες.
Στέκομαι εδώ…
γιατί τη στιγμή που θα φύγουμε…
τη στιγμή που θα διαβούμε τις πόρτες…
θα δούμε την αλήθεια.
Της κατάστασής μας.
Των αποτυχιών μας.
Αποτύχαμε, άρχοντά μου.
Στα καθήκοντά μας.
Στις ευθύνες μας.
Αποτύχαμε σε όλα.
Συγχωρήστε με, λοιπόν,
που τώρα επιθυμώ…
να αναστείλω τον χρόνο.
Να καθυστερήσω το αναπόφευκτο.
Για μια στιγμή,
να μη σκεφτώ τι έπεται.
Να περιμένω.
Αντίο, άρχοντά μου.
Υποτιτλισμός: Νότα Μουζάκη